CELEX: 62012FN0134
Language: mt
Date: 2012-11-09 00:00:00
Title: Kawża F-134/12: Rikors ippreżentat fid- 9 ta’ Novembru 2012 — ZZ vs Il-Kunsill

26.1.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 26/74
            
         Rikors ippreżentat fid-9 ta’ Novembru 2012 — ZZ vs Il-Kunsill
   (Kawża F-134/12)
   2013/C 26/153
   Lingwa tal-kawża: il-Franċiż
   
      Partijiet
   
   
      Rikorrent: ZZ (rappreżentanti: A. Coolen, J.-N. Louis, E. Marchal, D. Abreu Caldas u S. Orlandi, avukati)
   
      Konvenut: Il-Kunsill tal-Unjoni Ewropea
   
      Suġġett u deskrizzjoni tal-kawża
   
   L-annullament, l-ewwel nett, tad-Deċiżjoni tal-Kunsill Nru 2011/866/UE, tad-19 ta’ Diċembru 2011, dwar id-deċiżjoni li ma tiġix adottata l-proposta għal regolament tal-Kummissjoni dwar l-aġġustament annwali tar-remunerazzjonijiet u pensjonijiet tal-uffiċjali u aġenti oħra tal-Unjoni kif ukoll, it-tieni nett, ir-rendikonti ta’ remunerazzjoni tar-rikorrent ta’ Jannar, Frar u Marzu 2012 stabbiliti skont l-imsemmija deċiżjoni.
   
      Talbiet tar-rikorrent
   
   
               —
            
            
               jikkonstata l-illegalità tad-Deċiżjoni tal-Kunsill (2011/866/UE), tad-19 ta’ Diċembru 2011, li tikkonċerna l-proposta tal-Kummissjoni għal Regolament tal-Kunsill li jaġġusta, b’effett mill-1 ta’ Lulju 2011, ir-rimunerazzjoni u l-pensjoni tal-uffiċjali u ta’ aġenti oħra tal-Unjoni Ewropea u l-koeffiċjenti korrettivi li japplikaw għalihom;
            
         
               —
            
            
               jannulla t-tweġiba ta’ ċaħda għall-ilment tat-30 ta’ Lulju 2012 dirett kontra r-rendikonti ta’ remunerazzjoni ta’ Jannar, Frar u Marzu 2012 stabbiliti skont id-Deċiżjoni tal-Kunsill Nru 2011/866/UE tad-19 ta’ Diċembru 2011;
            
         
               —
            
            
               jikkundanna lill-Kunsill iħallas lir-rikorrent l-arretrati ta’ remunerazzjoni u pensjoni li huwa għandu dritt għalihom mill-1 ta’ Lulju 2011 flimkien mal-interessi moratorji kkalkolati, mid-data ta’ skadenza tal-arretrati dovuti, b’rata fissa mill-BĊE għat-tranżazzjonijiet prinċipali ta’ rifinanzjament flimkien ma’ żewġ punti;
            
         
               —
            
            
               jikkundanna lill-Kunsill iħallas lir-rikorrent Ewro simboliku bħala kumpens għad-danni morali mġarrba minħabba l-iżball tad-dipartiment imwettaq meta ġiet adottata d-Deċiżjoni tal-Kunsill Nru 2011/866/UE tad-19 ta’ Diċembru 2011
            
         
               —
            
            
               jikkundanna lill-Kunsill għall-ispejjeż.